《南禅师圆寂日偈二首 其一》
宋代·释祖心

去年三月十有七，一夜春风撼筹室。三角麒麟入海中，空馀片月波心出。

真不掩伪，曲不藏直。谁人为和雪中吟，万古知音是今日。

作者简介：释祖心（一○二五～一一○○），号晦堂，俗姓邬，南雄始兴（今属广东）人。为南岳下十二世，黄龙南禅师法嗣。年十九出家，初依龙山寺沙门惠全，后谒云峰悦禅师，留止三年，往依黄檗南公。后继席黄龙。哲宗元符三年卒，年七十六。赐号宝觉。《五灯会元》卷一七、《禅林僧宝传》卷二三有传。今录诗四首。